En mand fra Læsø gik klokken 18.30 i går aftes ind på Cafe Visa på J. F. Kennedys Plads i Aalborg og bestilte mad for 384 kroner. Efter at have bespist sig godt og grundigt forlod manden restaurationen særdeles beruset uden at betale regningen. Den 69-årige blev efterfølgende anholdt af politiet og kan nu se frem til et erstatningskrav. Det er ikke første gang, spisebedrager har ædt løs uden at betale. Klokken 20.15 så vidner en ældre mand gå rundt med en brødkniv i den ene hånd og en skruetrækker i den anden på Søsportsvej i Aalborg. Politiet passede manden op og konfiskerede våbnene. Manden, der ifølge politiet ikke virkede truende, vil nu blive sigtet for overtrædelse af våbenloven. To nordmænd var nok en kende for berusede, da de var på Skagen Festival i nat. Omkring klokken 01.50 blev politiet hidkaldt til Havnescenen, da nordmændene på festivalen forsøgte at komme starte flere slagsmål med nogle af de andre gæster. De to sidder lige nu i detentionen. 5 litauere blev i nat anholdt for overtrædelse af ordensbekendtgørelsen. Litauerne skabte uro i Jomfru Ane Gade og forsøgte at komme op at slås med flere af de andre gæster i Gaden. Da de blev anholdt af politiet, fandt ordensmagten desuden knive på to af litauerne.

Opsummering:
[size=3][/size] En spisebedrager, fulde nordmænd, og øretæveindbydende litauere i Gaden var bare et par af de ting, som ordensmagten i nat måtte tage sig af.